# Temporada 1994-1995 de la UE Figueres

La marxa de Tintín Márquez, que va signar contracte amb l'Europa, acabat d'ascendir a Segona B, el davanter Ramón i el porter Emilio, que va retornar a Segona A a les files del CD Badajoz, van ser les baixes més significatives de l'equip unionista.
La plantilla que va confeccionar el cos tècnic, encapçalat per Raúl Longui i l'assessor Pichi Alonso, va incorporar alguns joves talents del futbol estatal, a part de fitxar dos davanters dels quals tothom n'esperava molt: Arturo Luís Patiño (Deportivo de la Coruña) i Salvador Soriano (Elx CF). A ells dos es van unir Jordi Melero (Girona FC), el porter Rodri (CD Tortosa), el defensa mallorquí Miquel Àngel Salas (At. Balear), els centrecampistes Manolo Muñoz (Alabès) i Arnau Sala (AEC Manlleu), i el davanter Jaume Escala (CF Gavà).
Raúl Longhi es va emportar tres juvenils a la preparació de pretemporada celebrada a Font-romeu: Miranda, Pérez i Hernández. Al mateix temps, el fisioterapeuta David Capel passava a ocupar també la plaça de preparador físic, en substitució d'Ismael Dos Santos, mentre Jordi Pagès continuava de delegat i Pere Gratacós es convertia en el nou coordinador del futbol base. Només quatre jugadors, Quim Ferrer, Albert Valentín, Arseni Comas i Pitu Duran, representaven la vella guàrdia de la dècada dels vuitanta.
El Figueres va fer un bon paper a la pretemporada, i va lluir amb especial intensitat a la Copa Catalunya, que va disputar-se a Vilatenim. Després d'eliminar el Girona FC, l'Amer i el Masnou, en els quarts de final, la Unió va superar el Barça (2-2) a la tanda de penals. El camp era ple, sobretot de joves aficionats. La presència del campió del món Romario va atreure molt públic. Quim Ferrer va ser l'heroi de l'eliminatòria amb una gran actuació. A les semifinals, l'Espanyol va eliminar la Unió (1-1), també a la tanda de penals.
A la Copa del Rei, el Figueres va superar la primera eliminatòria davant el Girona FC, però va caure davant l'Ontinyent CF.
A la lliga de la temporada de Segona Divisió B 1994-95 tot va anar força bé fins a Nadal. El Figueres, sense jugar excepcionalment, es va situar en quart lloc a quatre punts del segon, el Castelló. Les tres setmanes de descans de les festes nadalenques van ser fatals, i la Unió va perdre pistonada de forma progressiva. El club va fitxar el jove Maceda (UA Horta). A finals de març, Soriano va ser traspassat l'AD Guíxols. Longhi va fer debutar progressivament els juvenils Prats, Hernández i Santos, però el 2 d'abril va abandonar el càrrec després d'un decebedor 0-4 davant el Terrassa FC. L'equip va baixar al desè lloc i va perdre els dos únics positius que tenia. Curiosament, Longhi va plegar a la trentena jornada, la mateixa en què havia arribat Waldo Ramos un any abans. Pere Gratacós es va fer càrrec provisionalment de l'equip, mentre el Consell d'Administració negociava la incorporació de Xavi Agustí, que es va fer efectiva la mateixa setmana, el 4 d'abril. L'equip no es mouria de mitja taula i acabaria en novena posició, lluny de les places de promoció, amb 39 punts, 14 victòries, 11 empats i 13 derrotes, amb 44 gols a favor i 40 en contra.

## Fets destacats

1994
* 7 d'agost: primer partit amistós de la temporada, a Vilatenim, contra el Real Betis, amb una fluixa entrada. Derrota per 0 gols a 1.
* 29 de novembre: el Figueres queda eliminat a les semifinals de la Copa Catalunya contra el RCD Espanyol, a la tanda de penals, a Vilatenim.
* 4 de setembre: primera jornada de lliga, a Vilatenim, contra el CE Sabadell FC, amb empat a 0 gols.
* 9 de novembre: el Figueres cau eliminat de la Copa del Rei contra l'Ontinyent CF, a la tornada de la 2a ronda, a l'estadi El Clariano d'Ontinyent.
1995
* 2 d'abril: dimiteix l'entrenador Raúl Longhi després d'una derrota contundent a Vilatenim contra el Terrassa FC per 0 gols a 4.
* 4 d'abril: el club arriba a un acord amb l'entrenador Xavi Agustí per fer-se càrrec de l'equip pel que resta de temporada i la següent.
* 21 de maig: últim partit de lliga, amb victòria per 0 gols a 2 contra el CE Alcoià a Vilatenim.
* 21 de juny: partit amistós a Vilatenim contra el FC Barcelona per homenatjar el capità Pitu Duran, que es retirava del futbol després de 20 temporades al club.

## Plantilla

| Pos. | Jugador | Procedència | Temporada |
| POR | Joaquim Ferrer Sala (Ferrer) | Real Murcia CF | 1986-1987 |
| POR | Francesc Ruiz Valbuena (Rodri) | CD Tortosa | 1994-1995 |
| DEF | Albert Valentín Escolano (Valentín) | FC Barcelona B | 1986-1987 |
| DEF | Arseni Comas Julià (Comas) | CD Logroñés | 1988-1989 |
| DEF | Joan Sagué Turón (Sagué) | Girona FC | 1993-1994 |
| DEF | Manuel Sánchez Ramírez (Manolo) | CE Sabadell FC | 1993-1994 |
| DEF | Carles Curós Hurtado (Curós) | UE Olot | 1993-1994 |
| DEF | Miguel Ángel Salas Bestard (Salas) | CE Atlètic Balears | 1994-1995 |
| DEF | Arnau Sala Descals (Arnau) | AEC Manlleu | 1994-1995 |
| MIG | Josep Duran Pagès (Duran) | Girona FC | 1977-1978 |
| MIG | Àngel Cortada Borràs (Cortada) | Vilobí CF | 1993-1994 |
| MIG | Jordi Melero Busquets (Melero) | Girona FC | 1994-1995 |
| MIG | Manuel Muñoz Huertas (Muñoz) | Deportivo Alavés | 1994-1995 |
| DAV | Enrique Beltrán Rodríguez (Quique) | UE Olot | 1993-1994 |
| DAV | José Manuel Embela Pi (Embela) | CD Teruel | 1993-1994 |
| DAV | Arturo Luis Patiño Cozar (Arturo) | Deportivo de La Coruña | 1994-1995 |
| DAV | Salvador Soriano Campos (Soriano) | Elx CF | 1994-1995 |
| DAV | Jaume Escala Arnau (Escala) | CF Gavà | 1994-1995 |
Llegenda: · Capità · Juvenil · Lesionat · Altes · Passaport europeu · Extracomunitari · Extracomunitari sense restricció
Altres jugadors utilitzats a la temporada: José Antonio Pérez Lago Maceda (UA Horta), Jordi Hernández Milà (juvenil), Jordi Carré Giró (juvenil), Josep Santos Pastor (juvenil), Francesc Prats Viñas (juvenil), David Miranda Canet (juvenil), Alexandre Pérez Acuña (juvenil), Herrero (juvenil), Claparols (juvenil), Serra (juvenil), Puigmal (juvenil)
| Baixes | Destinació |
| Emilio López Fernández | CD Badajoz |
| Francisco Javier Espejo Ropero | Sporting de Gijón |
| Albert Planagumà Casals | UE Olot |
| Francisco Javier Priego Redondo | Xerez CD |
| Rafael Pino Salas | AEC Manlleu |
| Juan Ignacio Bernal Díaz | CD Leganés |
| Óscar Engonga Maté | Mensajero-La Palma |
| Bartolomé Tintín Márquez López | CE Europa |
| Francesc Xavier Ramón Matas | CE Premià |
| Francisco Keko Martínez Jiménez | CE L'Hospitalet |
| Juan Carlos Murgui Pardo | FC Barcelona B |
| Zoran Stojadinović | |

## Resultats

* Amistosos
* Copa Catalunya
* Copa del Rei
* Segona Divisió B-Grup 3

## Classificació

| Pos. | Equip | J | G | E | P | GF | GC | DG | pts. |
| 1r | Llevant UE | 38 | 22 | 10 | 6 | 55 | 27 | +28 | 54 |
| 2n | UDA Gramenet | 38 | 21 | 8 | 9 | 73 | 30 | +43 | 50 |
| 3r | València CF B | 38 | 21 | 8 | 9 | 61 | 36 | +25 | 50 |
| 4t | CD Castelló | 38 | 20 | 8 | 10 | 62 | 33 | +29 | 48 |
| 5è | AEC Manlleu | 38 | 17 | 12 | 9 | 46 | 37 | +9 | 46 |
| 6è | Elx CF | 38 | 17 | 12 | 9 | 60 | 37 | +23 | 46 |
| 7è | FC Andorra | 38 | 13 | 16 | 9 | 32 | 31 | +1 | 42 |
| 8è | CE Alcoià | 38 | 13 | 14 | 11 | 44 | 37 | +7 | 40 |
| 9è | UE Figueres | 38 | 14 | 11 | 13 | 44 | 40 | +4 | 39 |
| 10è | Ontinyent CF | 38 | 19 | 9 | 15 | 45 | 50 | -5 | 37 |
| 11è | CE Sabadell FC | 38 | 13 | 11 | 14 | 50 | 68 | -18 | 37 |
| 12è | CE L'Hospitalet | 38 | 10 | 16 | 12 | 48 | 58 | -10 | 36 |
| 13è | Terrassa FC | 38 | 13 | 10 | 15 | 41 | 50 | -9 | 36 |
| 14è | Benidorm CF | 38 | 10 | 17 | 11 | 30 | 36 | -6 | 35 |
| 15è | UE Sant Andreu | 38 | 11 | 11 | 16 | 52 | 47 | +5 | 33 |
| 16è | Nàstic de Tarragona | 38 | 9 | 15 | 14 | 45 | 45 | 0 | 33 |
| 17è | Real Murcia CF | 38 | 11 | 11 | 16 | 43 | 47 | -4 | 33 |
| 18è | Girona FC | 38 | 6 | 10 | 22 | 38 | 72 | -34 | 22 |
| 19è | CE Europa | 38 | 7 | 7 | 24 | 31 | 67 | -36 | 21 |
| 20è | CE Premià | 38 | 7 | 6 | 25 | 33 | 85 | -52 | 20 |
| En groc, els equips que disputaren la lligueta de promoció a Segona Divisió A, i en vermell, els que descendiren a Tercera Divisió. ||||||||||

## Referències

* ↑ Puigbert, Josep. «L'adéu de Tintín Márquez». El Punt Diari, 21-06-1994. [Consulta: 25 abril 2023].
* ↑ «Emilio fitxa pel Badajoz i Ramón és a l'agenda del Salamanca». El Punt Diari, 16-06-1994. [Consulta: 25 abril 2023].
* ↑ «El Figueres presenta la plantilla 94/95 y el Girona, presupuesto» (en castellà). Mundo Deportivo, 30-07-1994. [Consulta: 25 abril 1994].
* ↑ Danés, Jordi. «Font Romeu és el lloc escollit per a l'«stage», que tindrà lloc del 31 de juliol al 6 d'agost». Diari de Girona, 16-06-1994. [Consulta: 25 abril 2023].
* ↑ Galindo, Jesús. «El Barça cae por penaltis» (en castellà). Mundo Deportivo, 16-11-1994. [Consulta: 22 maig 2017].
* ↑ Puigbert, Josep. «El Figueres fa el millor partit en dos anys i eliminar el Barcelona de la Copa Catalunya». El Punt Avui, 16-11-1994. [Consulta: 25 abril 2023].
* 1 2 Muntané, Eduard. «Pasan sufriendo» (en castellà). Mundo Deportivo, 30-11-1994. [Consulta: 22 maig 2017].
* 1 2 Danés, Jordi. «El porter de l'Espanyol Raúl evita que el Figueres elimini un altre equip de Primera». Diari de Girona, 30-11-1994. [Consulta: 25 abril 2023].
* ↑ «Copa del Rey. Resultados» (en castellà). ABC, 27-10-1994. [Consulta: 22 maig 2017].
* 1 2 Puigbert, Josep. «El Figueres fa el ridícul contra el Terrassa i provoca la dimissió de Raúl Longhi». El Punt Diari, 03-04-1995. [Consulta: 26 abril 2023].
* 1 2 Casademont, Emili. «El Terrassa, un ciclón» (en castellà). Mundo Deportivo, 03-04-1995. [Consulta: 26 abril 2023].
* 1 2 Fernàndez, Quim. «El Figueres anuncia que Xavi Agustí serà l'entrenador de l'equip la pròxima temporada». El Punt Diari, 05-04-1995. [Consulta: 26 abril 2023].
* ↑ «Segunda División B - Grupo 3 - Clasificación» (en castellà). Mundo Deportivo, 22-05-1995. [Consulta: 24 abril 2023].
* ↑ Casademont, Emili. «El Betis sólo cumple en Figueres» (en castellà). Mundo Deportivo, 08-08-2023. [Consulta: 25 abril 1994].
* ↑ Puigbert, Josep. «El Figueres agrada en el primer amistós tot i perdre per la mínima contra el Betis». El Punt Avui, 08-08-1994. [Consulta: 25 abril 2023].
* ↑ Casademont, Emili. «Sin la 'salsa' del fútbol» (en castellà). Mundo Deportivo, 05-09-1994. [Consulta: 26 abril 2023].
* ↑ Gandía, Vicente. «El Figueres, apuntillado» (en castellà). Mundo Deportivo, 10-11-1994. [Consulta: 26 abril 2023].
* ↑ Casademont, Emili. «Figueres salva el trámite» (en castellà). Mundo Deportivo, 22-05-1995. [Consulta: 26 abril 2023].
* ↑ Puigbert, Josep. «El Figueres i el Barcelona regalen un gran partit i gols a Pitu Duran en el seu comiat». El Punt Diari, 22-06-1995. [Consulta: 2 maig 2023].
* ↑ Domènech, Joan. «De la Peña marca el golazo de la noche» (en castellà). Mundo Deportivo, 22-06-1995. [Consulta: 2 maig 2023].